αγαθαι τυχαι αρχοντος θρασυκλεος μηνος ποιτροπιου βουλευοντων ταν πρωταν εξαμηνον αριστοβουλου τιμωνος δαμοστρατου εδοξε ται πολει των δελφων εν αγοραι τελειωι συμ ψαφοις ταις εννομοις επει αθαναδας ζωπυρου ρηγινος κιθαρωιδος παραγενομενος επι τωι αγωνι των σωτηριων αγωνιξατο αμερας δυο επαιτηθεις δε και υ[πο] [τ]ο[υ] δ[α]μο[υ] αμεραν επεδωκε τωι θεωι και ται πολει και ευδοκιμησεν τωι αγωνι αξιως το[υ] [τε θε]ου και τας πολιος τας [ρηγινω]ν και τας αμετερας πολιος εν τε ται επιδαμιαι ανεστραφη καλως και ευσχημονως αγαθαι τυχαι επαινεσαι αθαναδαν ζωπυρου ρηγινον επι ται ποτι τον θεον ευσεβειαι και οσιοτατι και επι ται προαιρεσει αν εχων περι ταν [τεχ]ναν διατελει αξιως του τε θεου και τας των ρηγινων πολιος και τας αμετερας δεδοσθαι δε αυτωι και εγγονοις παρα τας πολιος προξενιαν προμαντειαν προδικιαν ασυλι[αν] [α]τελειαν προεδριαν εμ πασι τοις αγωνοις οις α πολις τιθητι και τα αλλα τιμια παν[τα] [ο]σα και τοις αλλοις προξενοις και ευεργεταις τας πολιος υπαρχει καλεσαι δε [αυτο]ν και εν το πρυτανειον επι ταν κοιναν εστιαν αναγραψαι δε τους αρχοντ[ας] το ψαφισμα εν τωι επιφανεστατωι τοπωι του ιερου αποστειλαι δε και [πο]τι τον δαμον τον ρηγινων ο[πω]ς ειδωντι τα δεδογμενα ται πολει των ελφων.
Phokis — Delphi — Daux